Fundargerð 13. fundur skipulagsnefndar Svalbarðsstrandarhrepps 2010 - 2014 , haldinn í ráðhúsinu Svalbarðseyri , miðvikudaginn 2. nóvember 2011 kl. 17:00 . Fundinn sátu : Anna Fr. Blöndal , Stefán Sveinbjörnsson , Sandra Einarsdóttir og Jón Hrói Finnsson . Fundargerð ritaði : Sandra Einarsdóttir , ritari skipulagsnefndar . 1. 1107010 - Þróunaráætlun KotabyggðarÁður á dagskrá 10. fundar skipulagsnefndar þann 4. ágúst s.l. Kristinn Magnússon , byggingaverkfræðingur hefur gert mælingar á vegarstæði m.t.t. halla o.fl . Lögð fram planmynd og sniðmynd af vegum . Lögð var fram tillaga frá Verkfræðistofu Norðurlands ehf. að breytingum sem þarf að gera á gatnahönnun í Kotabyggð svo hægt verði að breyta hverfinu í íbúðabyggð . Skipulagsnefnd er að mestu leyti sammála tillögunni en mögulegt væri að hafa veg C mjórri . Skipulagsnefnd leggur því til að gert verði ráð fyrir að vegir A og B verði a.m.k. 8 m. breiðir auk gagnstéttar öðru megin og vegur C verði a.m.k. 4 m. breiður . Gert verði ráð fyrir leiksvæði í hverfinu og svæðum fyrir snjósöfnun vegna snjómoksturs . Ökufær stígur sem þegar liggur að rotþróarsvæði verði látinn halda sér . Gert er ráð fyrir að lóðir nr. 27 og 31 - 33 verði felldar út og að lóð nr. 26 geti ekki orðið hluti af íbúðarhúsahverfi . Með þessu er kominn grófur rammi að þróun hverfisins sem Skipulagsnefnd leggur fyrir landeigendur . Skipulagsnefnd fellst á að fyrsti áfangi verði eins og hann er skilgreindur á teikningu frá landeigendum sbr. fundargerð 8. fundar að viðbættum lóðum nr. 1 og 1b . Skipulagsnefnd óskar eftir upplýsingum og hönnun að aðkomu að lóð nr. 34. 2. 1103025 - Deiliskipulag Frístundabyggðar í landi SólbergsFramhald umræðna um tillögu að deiliskipulagi frístundabyggðar í landi Sólbergs . Fyrir liggur tillaga heilbrigðisfulltrúa og sveitarstjóra að lausn á rotþróarmálum hverfisins , þar sem gert er ráð fyrir fjórum rotþróm fyrir hverfið . Uppfærð greinargerð verður lögð fram á fundinum . Skipulagsnefnd samþykkir tillögu heilbrigðisfulltrúa og sveitarstjóra um lausn að rotþróarmálum þar sem rotþrær eru færðar austar á svæðið miðað við upphaflega hugmynd og gert ráð fyrir 4 rotþróm . Farið var yfir uppfærða greinargerð með deiliskipulagi svæðiðsins . Greinargerð lagfærð og samþykkt , fylgir með fundargerð . 3. 1106007 - Deiliskipulag SvalbarðseyrarUmræða um markmið og forsendur deiliskipulags á Svalbarðseyri . Þar sem fyrir liggur að Kjarnafæði hyggur á frekari uppbyggingu , þarf að huga að deiliskipulagi Svalbarðseyrar og gera verkefnislýsingu fyrir verkefnið . Skipulagsnefnd leggur áherslu á að hafist verði handa við deiliskipulag Svalbarðseyrar . Sveitarstjóra falið koma skipulagsferlinu af stað . 4. 1110024 - Svæðisskipulag Eyjafjarðar - verkefnislýsingSamstarfsnefnd um svæðisskipulag Eyjafjarðar hefur lagt fram lýsingu á verkefninu um gerð svæðisskipulags skv. 23. grein skipulagslaga nr. 123 / 2010 . Verkefnislýsing kynnt . 5. 1104006 - Deiliskipulag lóða í landi HalllandsÍ tölvupósti dagsettum 1. nóvember 2011 óskar Máni Guðmundsson eftir að gerð verði breyting á aðalskipulagi vegna lóða í landi Halllands sbr. 3. lið í fundargerð frá 5. fundi skipulagsnefndar 7. apríl 2011 . Fyrir liggur umsögn Guðmundar Heiðrekssonar fyrir hönd Vegagerðarinnar . Skipulagsnefnd fellst á að notkunarskilgreiningu svæðisins verði breytt úr landbúnaðarlandi í svæði fyrir íbúðarbyggð . Skipulagsnefnd mælist til að farið verði með breytinguna sem óverulega breytingu á aðalskipulagi . Landeigendum verði veitt heimild til að hefja deiliskipulagsvinnu . Fleira ekki gert . Fundi slitið kl. 20:20 .